ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0M(90)225 τελικό 
Βρυξέλλες, 12 ΙουνΓου 1990 
ΕΝΔΙΑΜΕΣΗ ΕΚΘΕΣΗ 
για την εφαρμογή της απόφασης 85/368/ΕΟΚ 
του Συμβουλίου της 16ης Ιουλίου 1985 
σχετικά με την αντιστοιχία των 
τίτλων επαγγελματικής κατάρτισης 
μεταξύ των κρατών μελών των Ευρωπαϊκών Κοινοτήτων 
(υποβληθείσα από την Επιτροπή) 

ΠΟΡΕΙΑ ΤΩΝ ΕΡΓΑΣΙΏΝ ΣΧΕΤΙΚΑ ΜΕ ΤΗΝ ΑΝΤΙΣΤΟΙΧΙΑ 
ΤΩΝ ΤΙΤΛΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
Εισαγωγή 
Το Συμβούλιο, με την απόφαση του της 16ης Ιουλίου 1985, ανέθεσε στην 
Επιτροπή να ορίσει, σε στενή συνεργασία με τα κράτη μέλη και τις 
οργανώσεις των κοινωνικών εταίρων σε κοινοτικό επίπεδο, την αντι­
στοιχία των τίτλων επαγγελματικής κατάρτισης των ειδικευμένων εργα­
ζομένων. 
Το άρθρο 6 της εν λόγω Απόφασης προβλέπει ότι "η Επιτροπή υποβάλλει, 
σε εύλογα διαστήματα, έκθεση σχετικά με τις εργασίες της και σχετικά 
με την εφαρμογή της απόφασης στα κράτη μέλη". 
Το παρόν έγγραφο συνιστά μια πρώτη έκθεση. Είναι ενδιάμεση δεδομένου 
ότι τα πρώτα αποτελέσματα αυτών των εργασιών μόλις δημοσιεύθηκαν στην 
Επίσημη Εφημερίδα και λόγω αυτού του γεγονότος μόλις άρχισε η χρησι­
μοποίηση εκ μέρους των κρατών μελών των αντιστοιχιών των τίτλων όπως 
ορίσθηκαν μέχρι τώρα. 
Η παρούσα ενδιάμεση έκθεση περιορίζεται στο να υπενθυμίσει τα χαρα­
κτηριστικά του συστήματος, να παρουσιάσει Ttç εργασίες που επιτε­
λέσθηκαν και τις δυσκολίες που αντιμετωπίσθηκαν, να καθορίσει τα 
μέτρα που ελήφθησαν σε κοινοτικό επίπεδο για την ολοκλήρωση των 
εργασιών πριν από τα τέλη του 1992 καθώς και τα μέτρα που προβλέ­
πονται σε εθνικό επίπεδο για την χρησιμοποίηση αυτών των εργασιών. 
Είναι εύλογο να αναμένεται ότι αποκτήθηκε μία κάποια πείρα όσον 
αφορά την χρησιμοποίηση του συστήματος από τα κράτη μέλη έτσι 
ώστε να μπορούν να συντάξουν πλήρη έκθεση και να αξιολογήσουν 
την αποτελεσματικότητα του συστήματος σε σχέση με τους στόχους 
του. 
•ζ 
1. Τα χαρακτηριστικά του συστήματος 
0 ουσιαστικός στόχος του συστήματος συνίσταται στο να δοθεί στον εργα­
ζόμενο η δυνατότητα να χρησιμοποιεί καλύτερα τους τίτλους του για την 
εξεύρεση απασχόλησης σε κάποιο άλλο κράτος μέλος. Το προβλεπόμενο σύ­
στημα επιδιώκει να επιτύχει αυτόν τον στόχο, παρέχοντας στις επιχειρή­
σεις, στους εργαζομένους και στις δημόσιες αρχές τις απαραίτητες πλη­
ροφορίες για την αντιστοιχία των τίτλων επαγγελματικής κατάρτισης που 
χορηγούνται στα διάφορα κράτη μέλη. 
Αυτές οι πληροφορίες αποδεικνύονται "πολύτιμες" - όπως ήδη υπενθυμίζε­
ται στο 8ο σημείο του βιτιολογικού της Απόφασης - επειδή παρέχουν άκρως 
χρήσιμες διευκρινίσεις σε όλες τις γλώσσες της Κοινότητας, αφενός μεν, 
σχετικά με τα διπλώματα, τα πιστοποιητικά και τους τίτλους που εκδίδο­
νται σε κάθε κράτος μέλος για το ίδιο επάγγελμα, αφετέρου δε σχετικά 
με τα κοινά προσόντα όλων των κατόχων αυτών των διπλωμάτων, πιστοποιη­
τικών και τίτλων επαγγελματικής κατάρτισης. Αυτές οι πληροφορίες πε­
ριλαμβάνουν επίσης ενδιαφέρουσες επεξηγήσεις για τις ειδικές διαφορές 
των προσόντων που απαιτούνται για το ίδιο επάγγελμα στα διάφορα κράτη 
μέλη. 
Κατ1αυτόν τον τρόπο, για την πρόσβαση στην απασχόληση, διευκολύνουν 
τον διάλογο μεταξύ εργοδοτών και εργαζομένων των διαφόρων κρατών με­
λών και συντελούν στην δίκαιη κατάταξη του εργαζόμενου στην κλίμακα 
των τίτλων της χώρας υποδοχής. 
Δεδομένου ότι πρόκειται για πληροφορίες τεχνικού χαρακτήρα, δεν έχουν 
αναγκαστικό χαρακτήρα από νομική άποψη ούτε για τον εργοδότη ούτε για το κράτος 
μέλος υποδοχής, ευνοούν όμως την αμοιβαία κατανόηση μεταξύ εργοδότη 
και εργαζομένου, καθώς και την καθιερωμένη διαμεσολαβητική δραστηριό­
τητα των δημόσιων υπηρεσιών απασχόλησης. 
Το σύστημα λοιπόν δεν καταλήγει στη νομική αναγνώριση των διπλωμάτων, 
πιστοποιητικών και τίτλων κατάρτισης αλλά παρέχει από τον χαρακτήρα 
του πολύτιμη επιστημονική και τεχνική υποστήριξη για την εφαρμογή των 
διατάξεων που προβλέπονται από το γενικό σύστημα αναγνώρισης των διπλω­
μάτων (1) ή προτείνονται από το γενικό επικουρικό σύστημα (2). Πράγματι, 
στις οδηγίες αυτές η αναγνώριση των διπλωμάτων βασίζεται στην υπόθεση 
ότι εφόσον οι δραστηριότητες στις οποίες καταρτίστηκε ο διακινούμενος 
στη χώρα προέλευσης και εκείνες που επιθυμεί να ασκήσει στη χώρα υποδοχής 
συμπίπτουν, τότε η κατάρτιση που έχει λάβει στην πρώτη χώρα πρέπει να 
είναι παρόμοια με αυτή που απαιτείται στη δεύτερη χώρα. 
(1) Οδηγία αριθ. 89/48/ΕΟΚ του Συμβουλίου της 21ης Δεκεμβρίου 1988 
σχετικά με ένα γενικό σύστημα αναγνώρισης των διπλωμάτων ανώ­
τερης εκπαίδευσης που επικυρώνουν επαγγελματικές καταρτίσεις 
ελάχιστης διάρκειας τριών ετών - ΕΕ αριθ. Ι_ 19/16 της 24.1.89. 
(2) Πρόταση οδηγίας του Συμβουλίου σχετικά με ένα δεύτερο γενικό 
σύστημα αναγνώρισης των επαγγελματικών καταρτίσεων που συμπλη­
ρώνει την Οδηγία 89/48/ΕΟΚ, 
Οι συγκριτικοί πίνακες των διπλωμάτων, πιστοποιητικών και άλλων 
τίτλων επαγγελματικής κατάρτισης και κυρίως οι κοινοτικές περι­
γραφές των πρακτικών επαγγελματικών απαιτήσεων που καθορίσθηκαν 
μέσω των εργασιών αντιστοιχίας των τίτλων μπορούν συνεπώς να 
συντελέσουν στο να ενισχυθεί η υπόθεση αυτή, 
δεδομένου επιπλέον του γεγονότος ότι αυτές οι κοινο­
τικές περιγραφές έχουν εγκριθεί "με κοινή συμφωνία" από τα κρά­
τη μέλη. 
Πάντως αυτή η συνεργία μεταξύ των εργασιών αντιστοιχίας των τίτ­
λων και της εφαρμογής των κοινοτικών διατάξεων για την αναγνώ­
ριση των διπλωμάτων δεν μπορεί να λάβει ακόμα συγκεκριμένη μορφή 
λόγω κυρίως του γεγονότος ότι το δεύτερο γενικό σύστημα δεν έχει 
ακόμα εγκριθεί από το Συμβούλιο και το σύστημα αντιστοιχίας των 
τίτλων περιορίζεται - σε αυτό το στάδιο - στην εξέταση των επαγ­
γελμάτων του επιπέδου "ειδικευμένος εργαζόμενος". 
Επιπλέον σημαντικές συνεργίες μπορούν να προκύψουν από τη χρησι­
μοποίηση των εργασιών αντιστοιχίας των τίτλων στην εφαρμογή του 
Ευρωπαϊκού Κοινωνικού Ταμείου και των κοινοτικών προγραμμάτων 
επαγγελματικής κατάρτισης, όπως τα ΡΕΤΚΑ, ΡΟΚΟΕ και ΕυΡΟΤΕΟΝΕΤ. Τόσο το 
Ευρωπαϊκό Κοινωνικό Ταμείο όσο και αυτά τα προγράμματα παροτρύ­
νουν για διεθνικές εταιρικές σχέσεις κατάρτισης.μεταξύ φορέων δύο ή 
περισσοτέρων κρατών μελών. Σε αυτό το πλαίσιο, οι κοινοτικές 
περιγραφές των πρακτικών επαγγελματικών αξιώσεων που ορίσθηκαν 
με κοινή συμφωνία από τα κράτη μέλη στο πλαίσιο των εργασιών 
αντιστοιχίας των τίτλων αποτελούν ενδιαφέρουσα βάση για τον σχε­
διασμό κοινών προγραμμάτων κατάρτισης. 
Επιπλέον, οι εργασίες αντιστοιχίας των τίτλων αποτελούν πρωτό­
τυπο και προνομιακό χώρο όπου εφαρμόζεται οι κοινωνικός διάλο­
γος όπως προβλέπεται από την Ενιαία Πράξη. Πράγματι, οι κοινω­
νικοί εταίροι βρήκαν σε αυτές τις εργασίες βάση για διάλογο 
και συνεννόηση τόσο σε εθνικό όσο και σε κοινοτικό επίπεδο, 
στον οποίο προσδίδουν ιδιαίτερη σημασία. 
2. Οι εργασίες που πραγματοποιήθηκαν και οι σχετικές δυσκολίες 
Ήδη από την έκδοση της Απόφασης τον Ιούλιο 1985, η Επιτροπή 
με την επιστημονική και τεχνική βοήθεια του ΟΕΟΕΡΟΡ, ολοκλή­
ρωσε στον συγκεκριμένο τομέα μια σειρά σημαντικών εργασιών 
παρά τις δυσκολίες που αντιμετώπισε. Η Επιτροπή συνεργάσθη­
κε στενά με τα κράτη μέλη μέσω της Ομάδας των εθνικών συντο­
νιστών, που διορίσθηκαν ειδικά για το σκοπό αυτό, καθώς και 
μέσω της Ομάδας των Γενικών Διευθυντών επαγγελματικής κατάρ­
τισης. Στην πορεία των εργασιών εξασφάλισε επίσης τη γνώμη 
των κοινωνικών εταίρων σε ευρωπαϊκό επίπεδο και της Συμβου­
λευτικής Επιτροπής για την επαγγελματική κατάρτιση. 
Η απρόσκοπτη λειτουργία του συστήματος που έπρεπε να τεθεί σε 
εφαρμογή χρειάσθηκε κάποιο χρόνο. 0 βασικός λόγος έγκειται 
στην πολυπλοκότητα της διαδικασίας και στον τεχνικό χαρακτήρα 
των εργασιών. Επιπλέον, η ιδιαίτερη προσοχή την οποία προσδί­
δουν όλα τα ενδ ιαψερδμξνα μέρη - δημόσιες αρχές, κοινωνικοί - 3 -
- 4 -
εταίροι. Επιτροπή - στις εν λόγω εργασίες αποτελεί σημαντική 
ένδειξη της σημασίας των εργασιών αυτών αλλά ταυτόχρονα απο­
τελεί συμπληρωματικό λόγο γ,α την παράταση των διαδικαστικών 
προθεσμιών. 
Κατ'αρχάς σύμφωνα με τη διαδικασία που καθιερώνει η Απόφαση, 
η Επιτροπή προέβη στην επιλογή των ομάδων επαγγελμάτων, ανά 
τομέα, οι οποίες έπρεπε να εξετασθούν κατά προτεραιότητα 
Το έπραξε όχι χωρίς δυσκολία, στη βάση των πληροφοριών -
συχνά δυστάμενων - των διαφόρων κρατών μελών. 
Σύμφωνα με αυτά τα κριτήρια, ο κατάλογος των προς εξέταση 
ομάδων επαγγελμάτων, ανά τομέα συμπληρώθηκε σταδιακά. Απο­
τελείται από τους κάτωθι τομείς επαγγελματικές ομάδες : 
1. Ξενοδοχεία/εστιατόρια 
2. Επιδιόρθωση αυτοκινήτων 
3. Κατασκευές 
4. Ηλεκτρισμδς/ηλεκτρονική 
5. Γεωργία/καλλιέργεια κηπευτικών/δασοκομία 
6. Κλωστοϋφαντουργία - ένδυση 
7. Κλωστοϋφαντουργία - βιομηχανία 
8. Μέταλλα 
9. Επαγγέλματα γραφείου/διοίκηση 
10. Χημεία 
11. Εμπόριο 
12. Τουρισμός 
Ί3. Μεταφορές 
14. Αγροτικά προϊόντα, είδη διατροφής και επαγγέλματα σχετικά με τη διατροφή 
15. Δημόσια έργα 
16. Τυπογραφία 
17. Εργασία ξύλου 18. Σιδηρος/χάλυβας 19. Δέρμα 
Για καθένα από αυτούς τους τομείς, η διαδικασία προβλέπει ορισμένα 
σημαντικά στάδια: 
α) Προπαρασκευαστή κές εργασίες: αυτές πραγματοποιούνται από το CEDEF0P σε στενή συνεργασία 
με τους εμπειρογνώμονες1 των κρατών μελών και τους εθνικούς συντονιστές. Κύριος σκοπός τους 
είναι να εντοπίσουν τα επαγγέλματα σε επίπεδο "ειδικευμένου εργαζόμενου", να 
ορίσουν τα χαρακτηριστικά αυτών των επαγγελμάτων σε κάθε κράτος 
μέλος και να δώσουν κάθε άλλη χρήσιμη ή απαραίτητη πληροφορία. 
Αποτελούν την επιστημονική βάση των εργασιών αντιστοιχίας τόσο 
σε εθνικό όσο και σε κοινοτικό επίπεδο. Η ποιότητα αυτών των 
εργασιών είναι συνεπώς σημαντική για να υπάρχει ένα σταθερό 
σημείο εκκίνησης για τη διαδικασία αντιστοιχίας των τίτλων. 
β> Η σύν θέση των ομάδων εργασ ί ας : για κάθε τομέα, η Επιτροπή ζη-
τά από κάθε κράτος μέλος να ορίσει 3 εμπειρογνώμονες ώστε να 
μπορούν να εκπροσωπούνται όλα τα ενδιαφερόμενα μέρη - κυβερνή­
σεις, εργαζόμενοι και εργοδότες. Η Επιτροπή οφείλει να τονί­
σει τη σημασία ισορροπημένης εκπροσώπησης. 
Σε τεχνικό επίπεδο, κάθε ομάδα συνέρχεται κατά κανόνα τρεις 
φορές πριν από την κατάρτιση της έκθεσης και την υποβολή της 
στην Επιτροπή εκ μέρους της CEDEF0P, η οποία περιλαμβάνει τα 
αποτελέσματα των εργασιών. 
- 5 -
γ) Ή διαδικασία επαλήθευσης: Σύμφωνα με την Απόφαση του Συμβουλίου, 
οι κοινοτικές περιγραφές των πρακτικών επαγγελματικών απαιτή­
σεων που καταρτίζονται μετά τις συσκέψεις των προαναφερόμενων 
Ομάδων εμπειρογνωμόνων πρέπει να αποτελούν το αντικείμενο κοι­
νής συμφωνίας των κρατών μελών. Μετά από μακροχρόνιες συζητήσεις 
επιτεύχθηκε συμφωνία με την έννοια ότι αυτή η επαλήθευση γίνε­
ται μέσω "γραπτής διαδικασίας", η οποία επιτρέπει οε κάθε κρά­
τος μέλος να διατυπώσει τη γνώμη του εντός προθεσμίας 75 ημε­
ρών. Αυτή η τόσο μεγάλη προθεσμία αποτελεί σαφώς έναν από τους 
λόγους για τους οποίους είναι τόσο μακροχρόνια η διαδικασία 
καθορισμού των αντιστοιχιών των τίτλων. 
δ) Δημοσίευση στην Επίσημη Εφημερίδα: Η Επιτροπή φέρει την υπο-
χρέωση να δημοσιεύει στην Επίσημη Εφημερίδα τα αποτελέσματα 
των εργασιών αντιστοιχίας των τίτλων τα οποία προκύπτουν 
με κοινή συμφωνία των κρατών μελών. 
Μέχρι τώρα η Επιτροπή μπόρεσε να δημοσιεύσει στην Επίσημη 
Εφημερίδα τις αντιστοιχίες των τίτλων σχετικά με επαγγέλ­
ματα του επιπέδου "ειδικευμένος εργαζόμενος" σε πέντε 
τομείς : 
Ξενοδοχεία, εστιατόρια, καφενεία (HORECA) ΕΕ C 166 της 3.7.89 
Επιδιόρθωση αυτοκινήτων ΕΕ C 168 της 3.7.89 
Κατασκευές/οικοδομές ' ΕΕ C 292 της 20.11.89 
Ηλεκτρισμός/ηλεκτρονική ΕΕ C 321 της 22.12.89 
Γεωργία/καλλιέργεια κηπευτικών/δασοκομία ΕΕ C 83 της 2.4.90 
Συνολικά πρόκειται για 66 επαγγέλματα (βλέπε παράρτημα) που συγκεντρώνουν σχε­
δόν 137 επαγγελματικούς κλάδους και/ή επαγγελματικές δραστη­
ριότητες που συμπεριλαμβάνονται στην ταξινόμηση της SED0C 
(Ευρωπαϊκό σύστημα συντονισμού του διεθνούς συμψηφισμού της 
προσφοράς και της ζήτησης εργασίας). Πρόκειται ως εκ τούτου 
ήδη για ένα σημαντικό αποτέλεσμα σε σχέοη ιδιαίτερα με τη 
δυσκολία αυτών των εργασιών. 
ε> Ενημερωτικό .Δελτίο: Η απόφαση του Συμβουλίου αναθέτε! επίσης 
στην Επιτροπή να καταρτίσει ένα μοντέλο Ενημερωτικού Δελτίου 
που θα χρησιμοποιείται κυρίως για τους διακινούμενους εργαζό­
μενους για να καταστήσει γνωστούς τους τίτλους τους. Το ενημε­
ρωτικό Δελτίο έχει σαν ρόλο να επιτρέψει στον κάτοχο ενός 
διπλώματος, πιστοποιητικού ή άλλου τίτλου που περιλαμβάνεται 
στο συγκριτικό πίνακα των διπλωμάτων που καταρτίζεται για ένα 
συγκεκριμένο επάγγελμα να επικαλεσθεί τα επαγγελματικά προσό­
ντα που ορίζονται στην κοινοτική περιγραφή αυτού του ίδιου 
επαγγέλματος που έχει καθοριστεί με τη διαδικασία της αντι­
στοιχίας των τίτλων. 
Η Επιτροπή, σε στενή συνεργασία με τα κράτη μέλη και τους 
κοινωνικούς εταίρους σε κοινωνικό επίπεδο κατήρτισε αυτό 
το μοντέλο και το δημοσίευσε στην Επίσημη Εφημερίδα C 209 
της 14ης Αυγούστου 1989. 
- 6 -
3. Η ολοκλήρωση των εργασιών 
Με την Ενιαία Πράξη, η Κοινότητα ανέλαβε την υποχρέωση να υλο­
ποιήσει την εσωτερική αγορά πριν από το τέλος του 1992. Αυτός 
ο θεμελιώδης στόχος της Κοινότητας περιλαμβάνει επίσης τη δη­
μιουργία ενός μεγάλου χώρου ελευθερίας για τους εργαζόμενους, 
μισθωτούς ή ανεξάρτητους. Η αντιστοιχία των τίτλων ως μέσο που 
ευνοεί την πραγματική άσκηση του δικαιώματος ελεύθερης κυκλοφο­
ρίας των εργαζομένων πρέπει και αυτή επίσης να ολοκληρωθεί πριν 
από το τέλος του 1992. Πρέπει οπωσδήποτε να τεθούν σε εφαρμογή 
όλα τα μέσα, παρά την πολυπλοκότητα και δυσκολία των εργασιών, 
για να επιτευχθεί αυτός ο στόχος. 
Μετά από προσεχτική εξέταση αυτού του θέματος, στην οποία προέ­
βησαν οι εθνικοί συντονιστές και ο CEDEF0P που πραγματοποιεί 
τις εργασίες, επιτεύχθηκε ομόφωνη συμφωνία κατά την έννοια της 
απλοποίησης των εργασιών και μιας πιο εμπεριστατωμένης προετοιμασίας 
των υποθέσεων σε εθνικό επίπεδο. Εξάλλου, για την επιτάχυνση των 
εργασιών αποφασίσθηκαν δύο σημαντικοί προσανατολισμοί : 
- η πιο εντατική συνεργασία του CEDEF0P με τους οργανισμούς που 
είναι κατ'εξοχήν αρμόδιοι στο συγκεκριμένο τομέα για την υλο­
ποίηση των τεχνικών εργασιών. 0 CEDEF0P διατηρεί το συντο­
νισμό και την ευθύνη των εργασιών έναντι της Επιτροπής. 
Αυτό θα επέτρεπε να προχωρήσουν παράλληλα εργασίες που αφορούν 
διάφορους τομείς ταυτόχρονα. Με άλλα λόγια, το χρονοδιάγραμμα 
των εργασιών θα τηρηθεί χωρίς να θιγεί η ποιότητα" 
- πιο αυστηρή επιλογή των προς εξέταση επαγγελμάτων. Αυτή η επιλογή 
επιτρέπει να μειωθεί ο αριθμός των προς εξέταση επαγγελμάτων και 
ως εκ τούτου ο όγκος των απαραίτητων εργασιών και λόγω αυτού 
συντελεί στην τήρηση του χρονοδιαγράμματος χωρίς να θυσιάζεται 
η ποιότητα των εργασιών. 
Αυτοί οι προσανατολισμοί που αποφασίσθηκαν εφαρμόσθηκαν για πρώτη φορά κατά 
την κατάρτιση του καταλόγου των προς εξέταση τομέων, όπως αναφέρεται στο 
σημείο 2 ανωτέρω. Δεδομένου ότι αυτός ο κατάλογος ψηφίστηκε, πρέπει τώρα να 
τηρηθεί ένα πολύ αυστηρό χρονοδιάγραμμα. Προβλέπει την ολοκλήρωση των εργα­
σιών κατά τις ακόλουθες ημερομηνίες : 
- το 1990: τα επαγγέλματα των τομέων 
Κλωστοϋφαντουργία - ένδυση 
Κλωστοϋφαντουργία - βιομηχανία 
Μέταλλα 
Επαγγέλματα γραφείου/διοίκηση 
Εμπόριο 
το 1991: τα επαγγέλματα των τομέων 
Τουρισμός 
Μεταφορές 
Αγροτικά προϊόντα, προϊόντα διατροφής και επαγγέλματα σχετικά 
με τη διατροφή 
Δημόσια έργα 
f 
το 1992 : τα επαγγέλματα των τομέων 
Τυπογραφία 
Εργασία με ξύλο 
Σίδηρος/χάλυβας 
Δέρμα 
Παρόλα αυτά δεν μπορούν να αποκλεισθούν οι καθυστερήσεις. Μπορούν να 
υπάρξουν καθυστερήσεις κυρίως στους κόλπους των ομάδων εμπειρογνωμόνων 
που συνέρχονται σε κοινοτικό επίπεδο, καθώς και κατά τη διάρκεια της 
διαδικασίας επαλήθευσης που αποβλέπει να υλοποιήσει την κοινή συμφωνία 
όλων των κρατών μελών όσον αφορά τις κοινοτικές περιγραφές των επαγ­
γελμάτων. Σε περίπτωση τέτοιων καθυστερήσεων, η Επιτροπή, σε στενή 
συνεργασία με τους εθνικούς συντονιστές, θα υποχρεωθεί να μελετήσει 
και ενδεχόμενα να θεσπίσει νέες διατάξεις κατ'εφαρμογήν της απόφασης 
του Συμβουλίου του Ιουλίου 1985 σχετικά με την αντιστοιχία των τίτλων. 
4. Τα μέτρα που προβλέπονται σε εθνικό επίπεδο για τη χρησιμοποίηση 
των εργασιών αντιστοιχίας των τίτλων" 
Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων 
του ενημερωτικού δελτίου και των πρώτων αποτελεσμάτων των εργασιών 
αντιστοιχίας των τίτλων, η εφαρμογή του συστήματος μπήκε στη φάση 
της χρησιμοποίησης αυτής της εμπειρίας. Σε συμφωνία με τους εθνι­
κούς συντονιστές, η Επιτροπή κοινοποίησε στα κράτη μέλη ότι η ημε­
ρομηνία της 1ης Ιανουαρίου 1990 ορίσθηκε ως κοινή ημερομηνία προ­
σανατολισμού για την έναρξη αυτής της φάσης. 
Η απόφαση του Συμβουλίου του Ιουλίου '85 προβλέπει έναν ορισμένο 
αριθμό δραστηριοτήτων, οι οποίες ανατίθενται κυρίως στα κράτη 
μέλη, με κύριο στόχο να εξασφαλισθεί η ευρύτερη πληροφόρηση σχετικά 
με τα αποτελέσματα των εργασιών αντιστοιχίας των τίτλων, ιδιαί­
τερα όσον αφορά τους ενδιαφερόμενους εργαζόμενους και εργοδότες. 
Εξάλλου, πρέπει να διορισθούν οι εθνικές αρχές που θα είναι αρμό­
διες για την χορήγηση του ενημερωτικού δελτίου ή γενικότερα για 
τη χορήγηση πληροφοριών σε όλους τους αιτούντες. Η Επιτροπή, από 
την πλευρά της, έχει την υποχρέωση να εξασφαλίζει το συντονισμό 
αυτών των δραστηριοτήτων σε κοινοτικό επίπεδο και να παρέχει στα 
κράτη μέλη κάθε απαραίτητη συνδρομή. Προς το σκοπό αυτό, παρά το 
γεγονός ότι η απόφαση δεν προέβλεψε ένα σύστημα χρηματοδότησης 
από τον προϋπολογισμό, η Επιτροπή αποφάσισε να χορηγήσει στις 
αρμόδιες εθνικές αρχές επιδότηση μέχρι 20.000 ECU ανά κράτος μέ­
λος για να τα βοηθήσει στις δραστηριότητες τους για την εφαρμογή 
του συστήματος σε εθνικό επίπεδο. 
Η Επιτροπή επιθυμεί να δοθεί ιδιαίτερη σημασία εκ μέρους των κρα­
τών μελών στην εκμετάλλευση των εργασιών αντιστοιχίας των τίτλων 
επειδή, τελικά, η αποτελεσματικότητα της κοινοτικής δράσης που 
αναλήφθηκε στο συγκεκριμένο τομέα εξαρτάται από το δικό τους 
βαθμό χρησιμότητας και χρησιμοποίησης των εργασιών που πραγματο­
ποιήθηκαν. Πράγματι, όταν η Επιτροπή θα υποβάλλει πληρέστερη 
έκθεση σχετικά με το εν λόγω σύστημα, η εκτίμηση της όσον αφορά 
την αποτελεσματικότητα του συστήματος σε σχέση με τους στόχους 
του δεν μπορεί να στηρίζεται παρά μόνο στη χρησιμοποίηση του 
από τα κράτη μέλη. Βέβαια, ελλείψει κινητικότητας, ο αριθμός 
των εργαζομένων που θα χρησιμοποιήσουν το ενημερωτικό δελτίο 
- 8 -
σχετικά με τις αντιστοιχίες των τίτλων πιθανόν να μην είναι πο­
λύ μεγάλος. * Ομως, σε κάθε περίπτωση, στη διαδικασία της ευρω­
παϊκής οικοδόμησης και της δημιουργίας ενός κοινωνικού χώρου 
χωρίς εσωτερικά σύνορα, η σταδιακή ολοκλήρωση της αγοράς εργα­
σίας προϋποθέτει τη δημιουργία κοινών αναφορών και προγραμμάτων 
κατάρτισης. Οι αντιστοιχίες των τίτλων αποτελούν το νέο σημείο 
εκκίνησης της Επιτροπής για τη δημιουργία κοινών αναφορών και 
προγραμμάτων κατάρτισης, τα οποία κατοχυρώνουν την πραγματική 
άσκηση του δικαιώματος της ελεύθερης κυκλοφορίας. Η χρησιμοποίη­
ση τους γ ι'αυτό το σκοπό θα αποτελούσε ήδη σημαντική πρόοδο προς 
την κατεύθυνση της κοινωνικής Ευρώπης. 
- 1 - Παράρτημα 
Κατάλογος επαγγελμάτων για τα οποία έχει πραγματοποιηθεί 
η αντιστοιχία των τίτλων επαγγελματικής εκπαίδευσης" 
ΕΠΙΔΙΟΡΘΩΣΗ ΑΥΤΟΚΙΝΗΤΩΝ 
Ι. Μ ηχανικός επισκευαστής οχημάτων ιδιωτικής χρήσης 
2. Μηχανικός επισκευαστής οχημάτων επαγγελματικής χρήσης 
3. Μηχανικός επισκευαστής ποδηλάτων και μοτοσυκλετών 
4. Μηχανικός επισκευαστής γεωργικών μηχανημάτων 
5. Μηχανικός επισκευαστής εργοταξιακών μηχανών κατασκευής δημοσίων έργων. 
6. Ηλεκτρολόγος αυτοκινήτων 
7. Επισκευαστής αμαξωμάτων-φανοποιός 
8. Βαφέας αμαξωμάτων 
9. Αποθηκάριος στον τομέα των αυτοκινήτων οχημάτων 
«ΤΟΜΕΑΣ ΞΕΝΟΔΟΧΕΙΩΝ, ΕΣΤΙΑΤΟΡΙΩΝ (HORECA)» 
Ι. Υπάλ/.ληλος υποδοχής (Α/Γ) 
2. Θυρο>ρός (Α/Γ) 
3. Αποθηκάριος (Α/Γ) 
4. Βοηθός προϊσταμένου ορόφων (Α,Τ) 
5. Σερβιτόρος εστιατορίου (Α/Γ) 
6. Μπάρμαν (Α/Γ) 
7. Μάγειρας (Α/Γ) 
Ιν ΙερΓ^τόρος κρασιών (Α, Γ) 
4? 
- 2 -
ΤΟΜΕΑΣ «ΟΙΚΟΔΟΜΙΚΗ» 
1. Αιθοξόος-Μαρμαράς και Λιθοχαράκτης (Α/Γ) 
2. Ελαιοχρωματιστής (Α/Γ) 
3. Κτίστης (Α/Γ) 
4. Πλακάς, Τεχνίτης μωσαϊκών (Α/Γ) 
5. Τεχνίτης ξυλοτύπων και οπλισμένου σκυροδέματος (Α/Γ) 
6. Τεχνίτης επικαλύψεων με κεραμίδια και λίθινες πλάκες (Α/Γ)· 
7. Τεχνίτης επικάλυψης στεγών (με στεγανωτικά υλικά) (Α/Γ).... 
8. Τεχνίτης επενδύσεων (μεταλλικών και συνθετικών) (Α/Γ) 
9. Ξυλουργός (Α/Γ) 
10. Ξυλουργός οικοδομών (Α/Γ) 
11. Γυψαδόρος-Σοβατζής (Α/Γ) 
12. Μονωτής τεχνικών εγκαταστάσεων (Α/Γ) 
13. Τεχνίτης υαλοπινάκων και καθρεπτών (Α/Γ) 
ΤΟΜΕΑΣ «ΗΛΕΚΤΡΟΛΟΓΙΑ/ΗΛΕΚΤΡΟΝΙΚΗ» 
1. Ηλεκτρομηχανικός (άνδρας/γυναίκα) 
2. Ηλεκτρομηχανικός κινητήρων, γεννητριών και μετασχηματιστών (άνδρας/γυναίκα).. 
3. Τεχνίτης ηλεκτρονικών οργάνων ελέγχου, μέτρησης και ρύθμισης (άνδρας/γυναίκα) 
4. Ραοιοτεχνίτης και επισκευαστής τηλεοράσεων (άνδρας/γυναίκα) 
5. Ηλεκτρολόγος συντηρητής βιομηχανικών εγκαταστάσεων (άνδρας/γυναίκα) 
6. Ηλεκτρολόγος εγκαταστάσεων κτιρίων (άνδρας/γυναίκα) 
7 Ηλεκτρολόγος συσκευών οικιακής χρήσης (άνδρας/γυναίκα) 
8. Εγκαταστάτης, συντηρητής συσκευών τηλεπικοινωνίας (άνδρας/γυναίκα) 
9. Ηλετροτεχνίτης ηλεκτρικών δικτύων και υποσταθμών (άνδρας/γυναίκα) 
10. Μηχανικός ηλεκτρονικών μηχανών γραφείου (άνδρας/γυναίκα) 
// 
- 3 -
ΤΟΜΕΑΣ «ΓΕΩΡΓΙΑ» 
1. Αγρότης, γεωργός (Α/Γ) 
2. Χειριστής αγροτικών μηχανημάτων (Α/Γ) 
3. Αγροτικός οικιακός βοηθός (Α/Γ) 
4. Αμπελουργός (Α/Γ) 
5. Οινοποιός (Α/Γ) 
6. Κτηνοτρόφος (Α/Γ) 
7. Ιπποφόρβος (Α/Γ) 
8. Αγελαδοτρόφος (Α/Γ) 
9. Αμελκτής (Α/Γ) 
10. Βοσκός (Α/Γ) 
11. Αιγοτρόφος (Α/Γ) 
12. Χοιροτρόφος (Α/Γ) 
13. Εκτροφέας μικρών ζώων (Α/Γ) 
14. Μελισσοκόμος (Α/Γ) 
15. Κηπουρός (Α/Γ) 
16. Κηπουρός ανθοκόμος (Α/Γ) 
17. Κηπουρός δενδροκαλλιεργητής (Α/Γ) 
18. Κηπουρός για την παραγωγή σπόρων (Α/Γ) .... 
19. Κηπουρός μανιταριών (Α/Γ) 
20. Κηπουρός φυτώριων (Α/Γ) 
21. Κηπουρός λαχανοπαραγωγός (Α/Γ) 
22. Κηπουρός για πάρκα και δενδροστοιχίες (Α/Γ) 
23. Κηπουρός σε κηπουρικό κέντρο (Α/Γ) 
24. Δασολόγος (Α/Γ) '.' 
25. Οδηγός δασικών μηχανημάτων (Α/Γ) 
26. Υπάλληλος ιχθυοκαλλιέργειας (Α/Γ) 
ίί 
ISSN 0254-1483 
COM(90)225 τελικό 
ΕΓΓΡΑΦΑ 
GR 05 
Αρι*. καταλόγου : CB-CO-90-284-GR-C 
ISBN 92-77-61348-3 
ΤΙΜΗ ΠΩΛΗΣΗΣ μέχρι 30 σελίδες: 3,50ECU γιακάΦε 10 επιπλέον σελίδες: 1,25 ECU 
Υπηρεσία Επίσημων Εκδόσεων των Ευρωπαϊκών Κοινοτήτων 
L-2985 Luxembourg 
ι